Dansk dokumentar fra 2019. Q´s Barbershop ligger i hjertet af Vollsmose, et populært hænge-ud sted for byens unge somaliere. Salonens ejer Qasim er selv fra Somalia, og han sørger for at de unge i Vollsmose har stil. Hos Q's kan du få en Usher, en Flat Top, en Houseparty eller en Will Smith med low fade i siden. Men du kan også få råd om de store spørgsmål i livet såsom kærlighed, parforhold eller uddannelse, og hvis der er brug for det, hjælper Qasim også gerne med danskprøven imens han trimmer og styler. For uanset om du er flygtning, kriminel eller stræber, så skal frisuren være knivskarp. Udløber: 30. sep 2020